CELEX: 62015TN0636
Language: hr
Date: 2015-11-13 00:00:00
Title: Predmet T-636/15: Tužba podnesena 13. studenoga 2015. – Infratel Italia i dr. protiv Komisije

18.1.2016   
            
            
               HR
            
            
               Službeni list Europske unije
            
            
               C 16/49
            
         Tužba podnesena 13. studenoga 2015. – Infratel Italia i dr. protiv Komisije
   (Predmet T-636/15)
   (2016/C 016/59)
   Jezik postupka: talijanski
   
      Stranke
   
   
      Tužitelji: Infrastrutture e telecomunicazioni per l’Italia SpA (Infratel Italia SpA) (Roma, Italija), Ericsson telecomunicazioni SpA (Roma, Italija), Italdata SpA (Avellino, Italija), Linea Com Srl (Cremona, Italija) (zastupnici: G. M. Roberti, I. Perego, M. S. Serpone i M. Serpone, odvjetnici)
   
      Tuženik: Europska komisija
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               poništi odluku u cijelosti ili djelomično;
            
         
               —
            
            
               naloži Komisiji snošenje troškova.
            
         
      Tužbeni razlozi i glavni argumenti
   
   Ovom tužbom se zahtjeva poništenje odluke sadržane u dopisu Europske komisije (Ref. Ares[2015]3551496) od 28. kolovoza 2015, Termination of grant agreement 621078 project VIRGO.
   U potporu svojoj tužbi tužitelji ističu četiri tužbena razloga.
   
               1.
            
            
               Prvi tužbeni razlog temelji se na povredi prava na obranu, načela dobre uprave, članaka 41. i 48. Povelje, članka 135. Uredbe (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2012 (SL L 208, str. 1.) (SL, posebno izdanje na hrvatskom jeziku, poglavlje 1., svezak 7., str. 248.), članka 208. Delegirane uredbe Komisije (EU) br. 1268/2012 od 29. listopada 2012. o pravilima za primjenu Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije (SL L 362, str. 1.) (SL, posebno izdanje na hrvatskom jeziku, poglavlje 1., svezak 9., str. 183.) i na povredi obveze obrazlaganja.
               
                           —
                        
                        
                           Komisija nije saslušala tužitelje prije donošenja odluke kojom je ukinula odluku o dodjeli bespovratnih sredstava i naložila vraćanje iznosa koji su primljeni na temelju predfinanciranja. Komisija je povrijedila tužiteljevo pravo na obranu kao i članak 135. Uredbe br. 1268/2012 te članke 41. i 48. Povelje. Nadalje, Komisija je utemeljila odluku samo na ocjenama vanjskih stručnjaka, upućujući na takve ocjene, a ne iznijevši pritom u odluci vlastito obrazloženje. Komisija je stoga povrijedila načelo dobre uprave i obvezu davanja primjerenog obrazloženja.
                        
                     
         
               2.
            
            
               Drugi tužbeni razlog temelji se na pogreškama u ocjeni, povredi obveze obrazlaganja, načela zabrane diskriminacije, članka 135. Uredbe br. 966/2012 i članka 208. Uredbe br. 1268/2012.
               
                           —
                        
                        
                           Ocjenjivanja Komisije i njezinih vanjskih stručnjaka, na kojima se temelji odluka, rezultat su pogrešnih ocjena činjenica i prava te nisu potkrijepljene dosljednim i prikladnim obrazloženjem. Komisija je također prekršila članak 135. stavke 3. i 4. Uredbe br. 966/2012.
                        
                     
         
               3.
            
            
               Treći tužbeni razlog temelji se na pogreškama u ocjeni i povredi načelâ proporcionalnosti i dobre uprave, obveze obrazlaganja, članka 135. Uredbe br. 966/2012 i članka 208. Uredbe br. 1268/2012 kao i Guide to Financial Issues relating to ICT PSP Grant Agreement.
               
                           —
                        
                        
                           Komisija nije pravilno ocijenila različit značaj pojedine naručene robe unutar projekta i time je prekršila obveze dobre uprave kao i pravila koja se na to odnose i koja su predviđena u Guide to Financial Issues relating to ICT PSP Grant Agreement. Komisija nije s tim u vezi dala ni posebno i primjereno obrazloženje.
                        
                     
         
               4.
            
            
               Četvrti tužbeni razlog temelji se na povredi članka 135. Uredbe br. 966/2012 i članka 208. Uredbe br. 1268/2012, načela proporcionalnosti kao i obvezi obrazlaganja.
               
                           —
                        
                        
                           Komisija je izdala nalog o povratu čitavog iznosa koji je bio predmet predfinanciranja, a pritom nije pravilno uzela u obzir važnost projekta u odnosu na politike Unije i višekratnu iskoristivost posla kojeg je obavio konzorcij. Komisija je time prekršila članak 135. Uredbe br. 966/2012 i članak 208. Uredbe br. 1268/2012 te načelo proporcionalnosti.